שם: \_\_\_\_\_\_\_\_\_\_\_\_\_\_\_\_\_\_\_

ויאמר ה' אל אברהם לך לך מארצך וממולדתך... וילך אברם כאשר דיבר אליו ה' (י"ב א'- ד') **פירש רש'י** לך לך- להנאתך ולטובתך ושם אעשך לגוי גדול וכאן אי אתה זוכה לבנים, ועודשאודיע טבעך בעולם.   
כידוע זה אחד מעשרה ניסיונות, שנתנסה בהם אברהם אבינו.   
לכאורה, יש להבין האם הניסיון כאן כ''כ גדול? והלא בחרן אין לאברהם אבינו ילדים, והקב"ה מבטיח לו, שאם ילך אל הארץ ההיא, יתן לו ילדים וירבה את זרעו. הקב"ה גם מבטיח לאברהם, שתלאות הדרך לא יגרמו לו למיעוט ממונו ולא למיעוט שמו, אלא להפך- הקב"ה יברך אותו, אם ילך, בממון רב ובשם טוב ובכבוד. איפה, אם כן, הניסיון כאן?   
**קושיה נוספת** מתעוררת כאן- "**אמירה"**היא כידוע לשון רכה, **ו"דיבור"** הינו לשון קשה. מדוע אפוא נאמר בתחילה "**ויאמר** ה' אל אברם לך לך" ובפסוק ד': "וילך אברם**כאשר דבר אליו ה' "**   
**ומתרץ השפת אמת** התשובה לשתי השאלות נובעת מיסוד אחד, ממעלתו העצומה של אברהם אבינו. ההליכה על פי ציווי ה' אכן היתה כדאית לאברהם, שכן הקב"ה הבטיח לברכו בילדים, בפרנסה ובעושר ולגדל את שמו, אך אברהם אבינו, ברוב צדקותו לא שמע לקולו מפני השכר הגדול, אלא,**"וילך אברם** כאשר **דיבר אליו ה'**"- ללא חשבונות וצפייה לתגמול, אלא אך ורק משום שהקב"ה אמר ללכת!כאשר ציווה אותו ה', הייתה כאן, אם כן, **"אמירה"** בלשון רכה. "ויאמר ה'..." כי יחד עם הצווי היו ההבטחות הגדולות. אבל כאשר אברהם אבינו הלך, הוא לא הלך בגלל ההבטחות, אלא אך ורק בשל צווי ה', לכן נאמר כאן בלשון קשה, לשון דיבור **"כאשרדיבר אליו השם...."**

**1**

והיה ברכה (יב ב)

חובת הציות לרב ומרא דאתרא, גם אם היא כרוכה לפעמים באי- נעימות, ואולי גם בעונש כספי, ברכה מרובה יש בה. **רבי מכלוף עידן, רב הקהילה היהודית בג'רבה שבתוניס**, עבר פעם ברחוב ושמע את אחד הילדים מקלל את חברו בקללה נמרצת. הדבר לא מצא חן בעינו, והוא ניגש לילד ושאלו לשם אביו.   
הילד נבהל ופניו חוורו, והתנצל על שהקללה יצאה מפיו בלא כוונה. רבי מכלוף לא התרשם מדבריו. ואמר שאדרבה כאשר הקללה יוצאת בלא כוונה, אין כמוה כדי להוכיח על מהותה של נפש האדם. לא היה לילד ברירה אלא למסור את שם אביו. כשהגיע האב לבית הכנסת קרא לאבא, וסיפר לו על התנהגות בנו, תוך שהוא גוער בו על חינוך הקלוקל שהוא מעניק לילד.   
האבא ניסה להתחמק וטען "מה הרב רוצה ממני, הרי הילד קילל ולא אני", אבל רבי מכלוף הטיל על האבא את כל האחריות, ואמר שאם הבן נראה כך, אות ברור הוא שזה החינוך שהוא מקבל בבית.   
המרא דאתרא הטיל על האבא קנס כספי גבוה מאד, והורה לו לתרום את הכסף לישיבת "אור תורה" בג'רבה.   
בשלב זה נכנע האב וקיבל את גזר הדין, ושיגר את הכסף לישיבה. את הקבלה שקיבל מהמשרד שלח ביד בנו אל רבי מכלוף, כדי שיראה שדבריו קוימו במלואם. רבי מכלוף ראה את הילד – המקלל שהביא את הקבלה, וליטף אותו באהבה ובחיבה, כראוי למי שחזר בתשובה, ואמר לו:

**2**

**"שמור את הקבלה הזו בכיסך. עוד תזקק לה ברבות הימים"...**   
עברו שנים ובימי מלחמת העולם השנייה שיגר הרב עידן את האב ובנו להביא חיטים מכפר מרוחק. בדרכם חזרה עוכבו השניים במחסום צבאי והתבקשו על ידי החיילים להציג רישיון המתיר להם לסחור בחיטים. האב החוויר כסיד, וחשב שהנה הגיע קיצו. בימי המלחמה, מי שלא מחזיק רישיון תקף אחד דינו למוות, או לגלות ארוכה.   
אבל לפתע נזכר הילד ב...קבלה שקיבל מישיבת אור תורה, ובהוראתו של רבי מכלוף לשומרה בכיסו, כי הוא עוד יזקק לקבלה זו.   
הילד מחליט לעשות דבר שהיה עלול לעלות לו בחייו ובחיי אביו. ובתנועה זריזה הוא מוציא את הקבלה מכיסו, ומגיש אותה לחיילים... אלה הביטו בנייר, ובודאי שלא הבינו מה כתוב בו, משראו את הביטחון העצמי הנסוך על פני הילד, לא חשדו במאומה, והיו בטוחים שנייר זה הוא הרישיון למסחר בחיטים, ושחררו את האב ובנו לדרכם...

**3**

ונברכו בך כל משפחות האדמה (יב ג)

ופרש"י יש אגדות רבות וזהו פשוטו: "אדם אומר לבנו תהא כאברהם."  
מדוע דווקא לבנו הוא אומר? **באר ה"אוצר אפרים"** מפי השמועה: לפעמים אבא אומר לבנו: רצוני שתלמד היטב, ושתהיה תלמיד חכם.   
אומר הבן: למה אהיה יותר טוב ממך? והרי אתה עם הארץ- גם אני אהיה עם הארץ...  
אומר לו אביו: אני מברך אותך כמו אברהם אבינו, גם לאברהם היה אבא תרח, עובד אלילים, ועם כל זאת יצא ממנו אברהם...

**4**

ויהי ריב בין רועי מקנה אברם ובין רועי מקנה לוט והכנעני ופריזי אז בארץ

**5**

אמרו חז"ל (שבת קי"ט) "לא חרבה ירושלים אלא על שביטלו בה תינוקות של בית רבן"וגם במדרש איכה "עולליה הלכו לפני צר ויצא מבת ציון כל הדרה –כיון שגלו תינוקות של בית רבן מיד ויצא כל הדרה"   
לומדים מכאן שבגלל הזנחת תינוקות של בית רבן שלא מחנכים לתורה וליהדות נגלים בנ"י מארצם וזרים שולטים בה.   
וזה מה שמרמז הפסוק "ויהי ריב ביו רועי מקנה אברם וביןרועי לוט" –כל זמן שקיימים חילוקי דעות בין יהודים, כיצד לחנך את הילדים-אם לשיטתו ודרכו של אברהם אבינו, שנאמר עליו "למען אשר יצוה את ביתו ואת בניו אחריו ושמרו דרך השם לעשות צדקה ומשפט" או לשיטתו ודרכו של לוט, אשר בעניו מצא חן "אנשי סדום רעים וחטאים"ולבו נמשך אחריהם .כל זמן שאין הכל מכירים ומבינים החובה לחנך ילדי ישראל בדרך אברהם אבינו לאמונת השם ולשמירת דרך השם –כי אז "והכנעני והפריזי אז יושב בארץ" נכבשת ארץ ישראל ע"י אומות זרות ובנ"י אינם יכולים לזכות בה (**אבני אזל)**

ואנשי סדום רעים וחטאים לה מאד (י"ג, י"ג)

**6**

מביא הרב לוונשטיין שליט"א:   
 חז"ל מספרים, שאנשי סדום רצו לתקן חוק האוסר מתן צדקה, אך מאחר שחששו מתגובת "התקשורת" הם תיקנו שיש לתת לעניים אך ורק מוצרים. וכך, כאשר היה עני דופק בדלת היו אנשי סדום נותנים לו מקרר במקום כסף מזומן, ובבית הבא- ארון קיר , וכן הלאה. הסתובב המסכן בחוץ כשהוא צמא ורעב עד מוות, ונשא על גבו מקרר וארון קיר ובידיו מחזיק מזוודה ענקית מלאה מתנות לרוב... איש לא נאות לתתלו לשתות, כי החוק אינו מאפשר לתת מים לאורחים...   
לאחר שנפל העני ומת הודיעו רמקולים בחוצות העיר: "הלווייתו של העני, אב ל 13 ילדים, תתקיים בעוד מחצית השעה : כל דורשי החפצים מתבקשים להגיע לבית ההלוויות, על מנת לזהות את הציוד שלהם ולקחתו בחזרה"...   
וכבר עמדו המפרשים על התמיהה: מהו ההיגיון שעמד מאחורי החוק המרושע הזה?! הלא אפילו במדינות הרשע הנוראות ביותר לא מחוקקים חוקים מעין אלו! לכל היותר לא מחייבים את תושביהם לעזור זה לזה, אך מדוע אסרו עליהם לעזור?!   
אלא שכך אמרו אנשי סדום: הקב"ה בחר לתת לי מאה אלף דולר, ולחברי-מינוס מאה אלף דולר. העולם שייך לקב"ה, ואם כן-מדוע שנתערב במהלכים שלו? אם הוא רוצה שיהיה לעני-עליו לתת לו בעצמו! ...   
וזה מה שאומר הפסוק:**"ואנשי סדום רעים וחטאים לה' מאד"**–מדוע הם היו כאלו רעיםוחטאים?- משום שטענתם היתה "**לה' מאד",**כלומר הכסף והממון- הקרואים "מאד"- שייכיםלהקב"ה ואין לתת אותם נגד רצונו... .

**7**

.

סיפורי חז"ל

**סיפר מרן הגר"ע יוסף זי"ע:** שכתוב במדרש ,פעם אחת אירח אברהם אבינו עובר אורח זקן בןתשעים ,ולאחר שאכל ושתה עמו סעודת מלכים ,אמר לו אברהם שצריך להודות לבורא עולם על האכילה, הזקן לקח את הפסל שהיה בכיסו ונישקו בחיבה, החל אברהם לשכנעו במתק פיו ולהוכיח לו בהרחבה, שיש בורא לעולם ותיבל דבריו בסיפורים ומשלים משכנעים במשך שש שעות רצופות , לבסוף שוב לקח הזקן את הפסל ונשקו, מה עשה אברהם אמר לו לזקן שילך לדרכו לשלום, וכך נפרדו השנים.מיד נגלה אליו הקב"ה במראה הנבואה ואמר לו, אברהם אוהבי, תשעים שנה תמימות יש לי סבלנות לחכות לזקן זה ,אולי ישנה את דרכו לטובה ,ואתה אין לך סבלנות יותר משש שעות

**10**

מיד רץ אברהם לקראת הזקן ואמר לו לסור לביתו, כי עתה עת ערב ויש חיות טורפות מסביב, וכך אירח אותו בנדיבות ללינה, למחרת בבוקר לאחר שהאכילו והשקהו ,שוב ניסה לפקוח את עיני שכלו של הזקן ,ואכן לאחר כמה שעות של שכנוע, קם הזקן וזרק את הפסל לארץ וניפצו לרסיסים, וכך התווסף עוד מאמין בבורא עולם.

"ואברם כבד מאוד במקנה בכסף.., וילך למסעיו"

**111111**

אברהם אבינו מגיע לארץ ישראל, והנהרעב. אין לו ברירה והוא נאלץ לרדת למצרים. בדרך למצרים אין לו כסף להתארח באכסניה, ולכן הוא מתאכסן בהקפה, לא משלם עכשיו, אלא ישלם פעם אחרת.

בואו נחשוב, אדם מגיע למלון יוקרה, נכנס לקבלה, ומסביר להם שיש רעב, אין אוכל ברחוב, וכאן ב"ה יש כל טוב, ברבורים ושליו ודגים, אבל מה, הוא אומר מראש שאין לו כסף לשלם. בעזרת ה' בהמשך הוא ירויח כסף וישלם. מה דעתכם, יתנו לו לשהות בבית המלון? כנראה שלא. יאמרו לו בוודאי: אדוני היקר, אם אין לך לשלם, מדוע בחרת בבית המלון הכי יקר?

אדם הגיע לפרופסור גדול, ואומר: אני לא מרגיש טוב, הרופא בודק אותו, מאבחן את המחלה, רושם תרופה ונותן הוראות, ובסוף הוא מודיע שהביקור עולה 1000 ₪.- אין לי.

הלם מוחלט. מה פירוש?- פשוט מאוד. אין לי כסף לשלם!- טוב, אומר הרופא. לא נעשה עסק. תן לי 750₪וזהו. אנשים מחכים בתור, אני חייב להזדרז...- אין לי! פזמון חוזר.- תשמע, תן 500 וזהו. חצי מחיר. תן ודי.- אין לי...לרופא נמאס. כמה יש לך? הוא שואל. - כלום...

אני לא מבין, אומר הרופא, כשאין כסף, לא הולכים לרופא פרטי, הולכים לרופא מקופת חולים. - אתה צודק, אומר היהודי, אבל אבא שלי לימד אותי, שעם בריאות לא משחקים, אלא הולכים לטוב ביותר...

זה נכון. אך לו היה אומר זאת מראש, היה נשאר עם המחלה...אברהם אבינו וודאי לא רימה, ברור שבכל מקום שבא, הוא הודיע מראש שאין לו לשלם. וא"כ ברור שכאשר תייר זר ועני יגיע להתארח בלי כסף, אף מקום נורמאלי לא נתן לו להיכנס. היכן הוא יתאכסן? במקומות גרועים שבגרועים, שיסכימו לקבל אותו במצב שלו.עתה, חוזר אברהם ממצרים, הוא 'כבד מאוד', מיליונר, יש לו רכוש עצום. כעת הוא יכול להרשות לעצמו מלון של 5 כוכבים. אך לא. "וילך למסעיו", הוא נשאר באותה אכסניה. הוא לא ייתן לעצמו לחיות ברווחה. הוא נשאר בדיוק אותו אברהם. לאחרים, כמובן הוא ייתן. הוא יכניס הביתה ערבים ויתן להם לאכול לשון בחרדל. אבל לעצמו, בקושי. באכסניה זולה שבזולות.   
אחד מצדיקי הדורהיה עני מרוד בשנים עברו. חלפו שנים, והוא התפרסם בכל העולםבצדיקותו.הוא כבר לא עני, הוא יכול להרשות לעצמו לחיות יותר ברווחה, והנה נכנס אליו במוצאי שבת יהודי שהכירו עוד בימי עוניו, והשתומם. הרבי אכל מלווה מלכה שארית חלה, זנב של דג מלוח וכוס מים... לא שינה מאכסניה שלו.   
בברכת המזון אנו אומרים: הרחמן הוא ישלח לנו ברכה מרובה בבית הזה, ועל שולחן זה... גם כאשר יהיה לנו ברכה מרובה, שלא נלך בגדולות אלא נשאר בבית הזה ועל שולחן זה, נסתפק במועט.

**עשרה נסיונות נתנסה אברהם אבינו, ועמד בכולם.**

הרמב"ם מונה את עשר הנסיונות של אברהם אבינו, והראשון שבהם: 'לך לך מארצך'. שואלים המפרשים: מדוע אינו מונה את ניסיון'אור כשדים' שהשליכו את אברהם לכבשן האש?  
ומסבירים: נסיון, פירושו דבר שיש לי לגביו התלבטות. האם לעבוד עבודה זרה או לא? לאברהם אבינו לא היתה כלל שאלה. וודאי שלא יעבוד, גם אם יזרקו אותו לכבשן האש. זה כלל לא נסיון! אבל, כאשר השי"ת אומר לו: לך לך מארצך... הוא יכול להסביר להקב"ה שיש לו עבודה רבה ללמד את האנשים לדבוק בהשי"ת, שיש אנשים שהם באמצע תהליך חזרה בתשובה, וכד', יש מספיק סיבות למה לא לעזוב הכל וללכת. זה נסיון, ובו עמד אברהם. אדם חייב להאמין שאם כך מסובב השי"ת דברים, כך זה הטוב ביותר עבורו. רבי עקיבא אמר על כל דבר 'זה לטובה', גם כאשר אכל האריה את החמור והחתול את התרנגול והרוח כיבתה את הנר. הנסיון הוא האם נאמר: הכל לטובה, או שנכעס.   
אנחנו לא יודעים ולא מבינים הכל. אנחנו חושבים, אבל רק השי"ת יודע הכל.

ידוע הסיפור על הכומר בפראג, שחייב את היהודים להתווכח עימו על הגשר של פראג. ומי שיפסיד בוויכוח יושלך מיד למים.אחד העגלונים אמר לרב: אני אלך לוויכוח. אם אנצח, מה טוב. ואם לא, ישליכו אותי למים. עגלונים יש רבים, רבנים אין הרבה.   
נעמד העגלון על הגשר מול הכומר, והכומר מקריא את תנאי הוויכוח: כל אחד שואל את השני שאלה, ואם אחד מהם עונה : איך ויעסנישט - אני לא יודע, החיילים מיד תופסים אותו ומשליכים אותו מיידית למים, בלי לחשוב פעמיים.   
הכומר פונה אל העגלון: שאל אתה הראשון.   
פנה העגלון אל הכומר ושאל: מה הפירוש 'לא ידעתי'? - איך ויעסנישט - אני לא יודע, ענה הכומר.החיילים רק שמעו את המילים הללו, תפסו החיילים את הכומר במקום, והשליכו אותו לנהר...   
היהודים שמחו בניצחון, וחגגו עם העגלון. בקידוש הגדול שאלו אותו: איך נפל לך כזה רעיון בראש?   
אגלה לכם, ענה העגלון. כאשר למדתי פרשת שבוע, עיינתי בהסבר רש"י עם תרגום לאידיש, וראיתי שרש"י כתב: לא ידעתי פירושו, והמתרגם מסביר: איך ויעסנישט. אמרתי לעצמי: אם המתרגם של רש"י היה תלמיד חכם, והוא לא ידע, אז הכומר בטח לא ידע...  
אדם צריך לדעת שהוא לא יודע ולא מבין, ותפקידו הוא רק לעשות את רצון ה'.

**"וְהֶאֱמִין בַּה' וַיַּחְשְׁבֶהָ לוֹ צְדָקָה".**

יְהוּדִי חַיָּב לְהַאֲמִין בַּהשי"ת, שֶׁכֹּל מָה שֶׁהוּא עוֹשֶׂה, זֶה רַק לְטוֹבָתֵנוּ. לֹא יִתָּכֵן שֶׁהָקָּבָּ"ה יַעֲזֹב יְהוּדִי, וְהוּא לֹא יַשְׁגִּיחַ עָלָיו. וּכְכָל שֶׁיְּהוּדִי מְחַזֵּק אֶת הַבִּטָּחוֹן שֶׁלּוֹ בַּבּוֹרֵא יִתְבָּרֵךְ, כָּךְ הוּא רוֹאֶה יְשׁוּעָה מִיָּד.מְסֻפָּר עַל הַבַּעַל-שֵׁם-טוֹב שֶׁהִגִּיעַ יוֹם אֶחָד לְבֵיתוֹ שֶׁל יְהוּדִי כַּפְרִי, שֶׁהָיָה חוֹכֵר אֶת בֵּית הַמַּרְזֵחַ בַּכְּפָר מֵהַפָּרִיץ, וְהַבַּעַשֵׁ"ט וְתַלְמִידָיו הִתְּאַכְסֶנוּ בְּבֵיתוֹ. לְפֶתַע נִכְנַס שׁוֹטֵר, נִגַּשׁ לַשֻּׁלְחָן וְדָפַק עָלָיו בְּמַקֵּל עָבֶה 3 דְּפִיקוֹת. הַבַּעַשֵׁ"ט וְהַתַּלְמִידִים לֹא הֵבִינוּ מָה הֵם הַדְּפִיקוֹת, וְהֵם הִסְתַּכְּלוּ עַל בַּעַל הַבַּיִת, אַךְ רָאוּ שֶׁהוּא לֹא מִתְיַחֵס לְזֶה, וְשָׂמֵחַ כְּמוֹ קֹדֶם. כַּעֲבֹר חֵצִי שָׁעָה, שׁוּב נִכְנַס הַשּׁוֹטֵר, דָּפַק עַל הַשֻּׁלְחָן, וְהִסְתַּלֵּק. שָׁאַל הַבַּעַשֵׁ"ט הַקַּד' אֶת הַיְּהוּדִי: מָה הֵם הַדְּפִיקוֹת הַלָּלוּ? עָנָה לוֹ הַיְּהוּדִי: זֶה הַתְרָאָה שֶׁעָלַי לְשַׁלֵּם לְפָרִיץ עוֹד הַיּוֹם אֶת דְּמֵי הַשְּׂכִירוּת לְשָׁנָה שְׁלֵמָה. וְאִם אַחֲרֵי שָׁלֹש פְּעָמִים שֶׁיַּגִּיעַ הַשּׁוֹטֵר, אֲנִי לֹא יָבִיא לְפָרִיץ אֶת הַכֶּסֶף, אָז הוּא יַשְׁלִיך אוֹתִי וְאֶת מִשְׁפַּחְתִּי לַבּוֹר.   
אָמַר הַבַּעַשֵׁ"ט לַיְּהוּדִי: אֲנִי רוֹאֶה שֶׁאַתָּה רָגוּעַ לְגַמְרֵי, כַּנִרְאֶה שֶׁיֵּשׁלְךָ אֶת הַכֶּסֶף מוּכָן. אָז לֵךְ לְפָרִיץ וּתְשַׁלֵּם לוֹ, וַאֲנַחְנוּ נַמְתִין לְךָ עַד שֶׁתַּחֲזֹר. עָנָה לוֹהַיְּהוּדִי: אֵין לִי לְשַׁלֵּם אֲפִלּוּ אֲגוֹרָה אַחַת. אַךְ מָה יֵשׁ לִדְאֹג, יֵשׁ לִי עוֹד שָׁלֹשׁ שָׁעוֹת לְשַׁלֵּם, עַד אָז השי"ת בְּוַדַּאי יַעֲזֹר. בֵּינְתַיִם נֵשֵׁב לַסְּעֻדָּה...   
בְּסוֹף הַסְּעֻדָּה הִגִּיעַ הַשּׁוֹטֵר פַּעַם שְׁלִישִׁית, וְדָפַק עַל הַשֻּׁלְחָן. בַּעַל הַבַּיִת לֹא נִבְהַל כְּלָל. הוּא בֵּרֵךְ בִּרְכַת הַמָּזוֹן בִּמְתִינוּת, אַחַר-כָּךְ לָבַשׁ אֶת בְּגָדָיו הַיָּפִים, וְאָמַר: אֲנִי הוֹלֵךְ לְשַׁלֵּם לְפָרִיץ. שָׁאַל אוֹתו ֹהַבַּעַשֵׁ"ט: יֵשׁ לְךָ מָה לְשַׁלֵּם? עָנָה לוֹ הַיְּהוּדִי: אֵין לִי כְּלוּם, אַךְ השי"ת בְּוַדַּאי יִדְאַג לִי...   
הָלַךְ בַּעַל הַבַּיִת לְדַרְכּוֹ, וְהַבַּעַשֵׁ"ט וְתַלְמִידָיו יָצְאוּ לְמִרְפֶּסֶת לִרְאוֹת מָה יִקְרֶה. לְפֶתַע הֵם רָאוּ עֲגָלָה מִתְקָרֶבֶת וּבָאָה לִקְרַאת הַיְּהוּדִי. הָעֲגָלָה נֶעֶצְרָה, וּבַעַל הָעֲגָלָה דִּבֵּר כַּמָּה שְׁנִיּוֹת עִם הַיְּהוּדִי, וְהֵם הִמְשִׁיכוּ כָּל אֶחָד בְּדַרְכּוֹ. אַחֲרֵי כַּמָּה שְׁנִיּוֹת שׁוּב עָצְרָה הָעֲגָלָה, וְהַנּוֹסֵעַ בָּעֲגָלָה קָרָא לַיְּהוּדִי, וְהוּא שׁוּב נִגַּשׁ אֵלָיו. שׁוּב הֵם דִּבְּרוּ, וּבַעַל הָעֲגָלָה הוֹצִיא סְכוּם כֶּסֶף, וְנָתַן אוֹתוֹ לַיְּהוּדִי שֶׁלָּנוּ. הָעֲגָלָה הִמְשִׁיכָה בְּדַרְכָּהּ, וְעָבְרָה לְיַד הַמִּרְפֶּסֶת. עָצַר אוֹתָהּ הַבַּעַשֵׁ"ט, וְשָׁאַל אֶת הַיְּהוּדִי שֶׁיָּשַׁב בָּהּ, מָה הָיָה לְךָ עִם הַכַּפְרִי? עָנָה לוֹ הַיְּהוּדִי: הִצַּעְתִּי לוֹעִיסְקָה, שֶׁאֲנִי יִקְנֶה מִמֶּנּוּ אֶת הַיֵּי"שׁ שֶׁהוּא יַעֲשֶׂה בְּחֹרֶף הַבָּא, בַּהַתְחָלָה לֹא הִסְכַּמְנוּ עַל הַמְּחִיר, רַק אַחֲרֵי שֶׁרָאִיתִי שֶׁהוּא הוֹלֵךְ לְדַרְכּוֹ וְחָשַׁשְׁתִּי שֶׁאֲנִי יַפְסִיד, הִסְכַּמְתִּי לָתֵת לוֹ מָה שֶׁבִּקֵּשׁ. רָצִיתִי לְהַמְשִׁיךְ לְדַבֵּר עִמוֹ, אַךְ הוּא אָמַר לִי שֶׁהוּא מִמַּהֵר לְפָרִיץ...   
אָמַר הַבַּעַשֵׁ"ט: רְאוּ כַּמָּה הִיא גְּדוֹלָה מִדַּת הַבִּטָּחוֹן בהשי"ת.

בברכת שבת שלום

דוד ויג